Pugn

Forme ëd colp prinsipaj  
An pràtica, as treuvo: 
Ël colp diret, 
Ël colp sircolar, 
Ël colp ch'a armonta, 
Ël colp ch'a cala.

Për dovré le técniche ëd pugn, i trovoma doe forme prinsipaj ëd trajetòria (a linia reta e a curva), na sola surfassia 'd colp (l'anans dël pugn, dzortut për la pì part dle bòcs ësportive e art marsiaj sportive). Sinch trajetòrie usuaj ëd pugn a son arpertorià: 
 forma a linia reta longa (gran corsa) e forma a linia reta cita (cita corsa), 
 forma sircolar orisontal, 
 forma sircolar armontanta, 
 forma sircolar dissendenta, 
 forma sircolar orisontal a l'andaré, 
 forme ìbride che a mës-cio diferent tipo ëd trajetòrie e ëd pian (vëdde sì-sota). 

Variante 
Cheidun ëd costi colp a peulo esse delivrà con dj'orientassion dël còrp diferente da la técnica 'd base e ëdcò avèj dle trajetòrie varià. As parla ëd colp ìbrid soens a mità stra antra doe técniche diferente. Antra ij pì conossù ant la bòcs anglèisa: ël bolo-punch, ël semi-gancio e 'l semi-uppercut. 

Técniche ëd pugn prinsipaj ant la bòcs pé-pugn 
Ambelessì a-i son d'esempi ant la bòcs birman-a e kick-boxing. 

Pugn usuaj 
Diret ò Straight-punch an anglèis: pugn diret. A l'é ëd forma pistonà, foetà ò bilansà-campà. Nuanse: ël Jab a l'é un diret a cita corsa dzortut dël brass anans. Ël Lead al contrari a l'é un diret a corsa granda potent e pesant. Ël diret dël brass darera a l'é ciamà da j'Anglo-sàssons, Cross. 
As treuvo ëdcò ël Diret cit dovrà al còrp a còrp che as avzin-a a n'uppercut dàit ant ël pian orisontal. 
gancio ò Hook (Hook-punch) an anglèis: pugn sircolar (a gancio). A esisto d'àutre forme ëd colp sircolar: ël colp ëd pugn bilansà (ciamà ëdcò stick-punch) e 'l Half-swing]. 
Uppercut: pugn ch'a armonta (Undercut ò Rising Punch). A l'é classificà ant la categorìa dij colp sircolar, lon ch'a l'é pa sempe ël cas. 



Pugn men praticà 
colp ëd pugn ch'a cala (ò Overcut). 
Cross-counter as dà coma contratach che a traversa ël brass dl'aversari. Për cost, la técnica dovrà pì 'd soens a l'é 'l diret ò ël drop. 
Back-fist (autorisà antra ij professionista ma pa ant tuti ij pais): colp ëd pugn arversà (ciamà ëdcò reverse an anglèis). 
Spinning back-fist (autorisà antra ij professionista ma pa ant tuti ij pais): colp ëd pugn arversà a l'andarera (dit bilansà). 



Pugn ìbrid 
Bolo-punch: pugn sircolar fàit a 45° e tirà da 'n bass a n'àut. A l'é na técnica dita "mista" a mità stra antra l'uppercut e 'l gancio. 
Semi-gancio: colp "mist" a mità stra antra 'n gancio e un diret. 
Semi-uppercut: colp "mist" a mità stra antra n'uppercut e un diret e ch'a riva, pì 'd soens, al bust dl'aversari. A smija a 'n diret cit armontand. 



Categorìa:Art marsiaj